Document ID: 32008R0333

NARIADENIE KOMISIE (ES) č. 333/2008
z 11. apríla 2008,
ktorým sa stanovujú stropy platné pre celkové dodatočné sumy pomoci, ktoré sa majú poskytnúť Portugalsku v rámci dobrovoľnej modulácie zriadenej nariadením Rady (ES) č. 378/2007
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 378/2007 z 27. marca 2007, ktorým sa stanovujú pravidlá dobrovoľnej modulácie priamych platieb ustanovených v nariadení (ES) č. 1782/2003, ktorým sa stanovujú spoločné pravidlá režimov priamej podpory v rámci spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov, a ktorým sa mení a dopĺňa nariadenie (ES) č. 1290/2005 (1), a najmä na jeho článok 1 ods. 3 tretí pododsek,
keďže:
(1)
Nariadením (ES) č. 378/2007 sa stanovili podmienky umožňujúce členským štátom v období rokov 2007 - 2012 uplatniť zníženie (ďalej len „dobrovoľná modulácia“) na všetky sumy priamych platieb poskytovaných na ich území podľa nariadenia Rady (ES) č. 1782/2003 (2).
(2)
Portugalsko sa rozhodlo od roku 2008 uplatniť dobrovoľnú moduláciu s 10 % ročnou sadzbou zníženia.
(3)
S cieľom stanoviť čisté sumy vyplývajúce z uplatnenia dobrovoľnej modulácie, ktoré budú poskytnuté Portugalsku ako podpora Spoločenstva na opatrenia v rámci plánovania rozvoja vidieka, je potrebné stanoviť stropy platné v Portugalsku pre celkové dodatočné sumy pomoci ustanovené v článku 1 ods. 3 treťom pododseku nariadenia (ES) č. 378/2007.
(4)
Opatrenia ustanovené v tomto nariadení sú v súlade so stanoviskom Riadiaceho výboru pre priame platby,
PRIJALA TOTO NARIADENIE:
Článok 1
Stropy platné v Portugalsku pre celkové dodatočné sumy pomoci uvedené v článku 1 ods. 3 treťom pododseku nariadenia (ES) č. 378/2007 sú nasledujúce:
Kalendárny rok
V miliónoch EUR
2008
20,4
2009
20,4
2010
20,4
2011
20,4
2012
20,4
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 11. apríla 2008

Labels: 19
5
6
18
15